
	Legenda simbolurilor utilizate

		*	Procedura de consultare	
	***	Procedura de aprobare
	***I	Procedura legislativă ordinară (prima lectură)
	***II	Procedura legislativă ordinară (a doua lectură)
	***III	Procedura legislativă ordinară (a treia lectură)

(Procedura indicată se bazează pe temeiul juridic propus în proiectul de act.)






	Amendamente la un proiect de act

	
Amendamentele Parlamentului prezentate pe două coloane

Textul eliminat este evidențiat prin caractere cursive aldine în coloana din stânga. Textul înlocuit este evidențiat prin caractere cursive aldine în ambele coloane. Textul nou este evidențiat prin caractere cursive aldine în coloana din dreapta.

În primul și în al doilea rând din antetul fiecărui amendament se identifică fragmentul vizat din proiectul de act supus examinării. În cazul în care un amendament vizează un act existent care urmează să fie modificat prin proiectul de act, antetul conține două rânduri suplimentare în care se indică actul existent și, respectiv, dispoziția din acesta vizată de modificare. 

Amendamentele Parlamentului prezentate sub formă de text consolidat

Părțile de text noi sunt evidențiate prin caractere cursive aldine. Părțile de text eliminate sunt indicate prin simbolul ▌sau sunt tăiate. Înlocuirile sunt semnalate prin evidențierea cu caractere cursive aldine a textului nou și prin eliminarea sau tăierea textului înlocuit. 
Fac excepție de la regulă și nu se evidențiază modificările de natură strict tehnică efectuate de serviciile competente în vederea elaborării textului final.

PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la propunerea de regulament al Parlamentului European și al Consiliului privind abordarea efectelor comerciale negative ale supracapacității mondiale pe piața oțelului din Uniune
(COM(2025)0726 – C10‑0245/2025 – 2025/0726(COD))
(Procedura legislativă ordinară: prima lectură)
Parlamentul European,
–	având în vedere propunerea Comisiei prezentată Parlamentului European și Consiliului (COM(2025)0726),
–	având în vedere articolul 294 alineatul (2) și articolul 207 alineatul (2) din Tratatul privind funcționarea Uniunii Europene, în temeiul cărora Comisia a prezentat propunerea Parlamentului (C10‑0245/2025),
–	având în vedere articolul 294 alineatul (3) din Tratatul privind funcționarea Uniunii Europene,
–	având în vedere articolul 60 din Regulamentul său de procedură,
–	având în vedere avizul Comisiei pentru industrie, cercetare și energie,
–	având în vedere raportul Comisiei pentru comerț internațional (A10‑0000/2025),
1.	adoptă poziția sa în primă lectură prezentată în continuare;
2.	solicită Comisiei să îl sesizeze din nou în cazul în care își înlocuiește, își modifică în mod substanțial sau intenționează să-și modifice în mod substanțial propunerea;
3.	încredințează Președintei sarcina de a transmite Consiliului și Comisiei, precum și parlamentelor naționale poziția Parlamentului.




<RepeatBlock-Amend><Amend>Amendamentul		<NumAm>1</NumAm>
<DocAmend>Propunere de regulament</DocAmend>
<Article>Considerentul 15</Article>
	

	Textul propus de Comisie
	Amendamentul

	(15)	Întrucât, în temeiul Regulamentului de punere în aplicare (UE) 2019/159, taxa aplicabilă în afara contingentului tarifar este stabilită la 25 %, ținând seama de nivelul taxelor vamale din sectorul siderurgic de pe alte piețe-cheie, este oportun să se stabilească nivelul taxei aplicabile în afara contingentului tarifar la 50 % pentru a reduce la minimum riscul de reorientare a schimburilor comerciale. Această taxă s-ar adăuga altor taxe care se aplică categoriilor de produse vizate de prezentul regulament.
	(15)	Întrucât, în temeiul Regulamentului de punere în aplicare (UE) 2019/159, taxa aplicabilă în afara contingentului tarifar este stabilită la 25 %, ținând seama de nivelul taxelor vamale din sectorul siderurgic de pe alte piețe-cheie, este oportun să se stabilească nivelul taxei aplicabile în afara contingentului tarifar la 50 % pentru a reduce la minimum riscul de reorientare a schimburilor comerciale și a permite o creștere a capacității de producție. Această taxă s-ar adăuga altor taxe care se aplică categoriilor de produse vizate de prezentul regulament.


Or. <Original>{EN}en</Original>
</Amend>

<Amend>Amendamentul		<NumAm>2</NumAm>
<DocAmend>Propunere de regulament</DocAmend>
<Article>Considerentul 16 a (nou)</Article>
	

	Textul propus de Comisie
	Amendamentul

	
	(16a)	Prezentul regulament trebuie pus în aplicare cu respectarea deplină a obligațiilor care îi revin Uniunii în cadrul OMC. Măsura urmărește să răspundă denaturărilor comerțului cauzate de supracapacitatea mondială și trebuie înțeleasă ca un instrument de restabilire a condițiilor pentru un comerț mai deschis și bazat pe norme în viitor. Obiectivul pe termen lung al Uniunii este ca acest instrument să faciliteze o mai mare liberalizare odată ce se normalizează condițiile de piață.


Or. <Original>{EN}en</Original>
</Amend>

<Amend>Amendamentul		<NumAm>3</NumAm>
<DocAmend>Propunere de regulament</DocAmend>
<Article>Considerentul 20 a (nou)</Article>
	

	Textul propus de Comisie
	Amendamentul

	
	(20a)	Pentru a asigura continuitatea și a evita întreruperile aprovizionării, trebuie permisă reportarea volumelor contingentelor tarifare trimestriale neutilizate în trimestrul următor. Acest lucru ar oferi flexibilitatea operațională necesară, menținând totodată eficacitatea generală a măsurii.


Or. <Original>{EN}en</Original>
</Amend>

<Amend>Amendamentul		<NumAm>4</NumAm>
<DocAmend>Propunere de regulament</DocAmend>
<Article>Considerentul 21</Article>
	

	Textul propus de Comisie
	Amendamentul

	(21)	Pentru a garanta că măsura este eficace în abordarea efectelor supracapacității mondiale și având în vedere particularitățile produselor siderurgice și tehnicile moderne de producție și aprovizionare, este important să se identifice țara de „topire și turnare”. Țara de „topire și turnare” se referă la locul inițial în care oțelul brut și fierul sunt inițial produse sub formă lichidă într-un cuptor de producere a oțelului sau a fierului și apoi sunt turnate în starea solidă primară. Această stare solidă primară poate cuprinde fie un produs semifinit, inclusiv plăci, țagle sau lingouri, dar fără a se limita la acestea, fie un produs finit de oțelărie. Solicitarea de dovezi privind țara de „topire și turnare” va evita ca oțelul produs în anumite țări care contribuie la supracapacitatea mondială să intre în mod nejustificat pe piața Uniunii în urma unor noi transformări în alte țări și va spori transparența lanțului intern de aprovizionare pentru importurile de oțel.
	(21)	Pentru a garanta că măsura este eficace în abordarea efectelor supracapacității mondiale și având în vedere particularitățile produselor siderurgice și tehnicile moderne de producție și aprovizionare, este important să se identifice țara de „topire și turnare”. Țara de „topire și turnare” se referă la locul inițial în care oțelul brut și fierul sunt inițial produse sub formă lichidă într-un cuptor de producere a oțelului sau a fierului și apoi sunt turnate în starea solidă primară. Această stare solidă primară poate cuprinde fie un produs semifinit, inclusiv plăci, țagle sau lingouri, dar fără a se limita la acestea, fie un produs finit de oțelărie. Solicitarea de dovezi privind țara de „topire și turnare” va evita ca oțelul produs în anumite țări care contribuie la supracapacitatea mondială să intre în mod nejustificat pe piața Uniunii în urma unor noi transformări în alte țări și va spori transparența lanțului intern de aprovizionare pentru importurile de oțel. Solicitarea de dovezi respectivă trebuie să aibă loc astfel încât să limiteze în cea mai mare măsură posibilă sarcina administrativă și să faciliteze respectarea normelor de către întreprinderile mici și mijlocii (IMM-uri).


Or. <Original>{EN}en</Original>
</Amend>

<Amend>Amendamentul		<NumAm>5</NumAm>
<DocAmend>Propunere de regulament</DocAmend>
<Article>Considerentul 21 a (nou)</Article>
	

	Textul propus de Comisie
	Amendamentul

	
	(21a)	Importurile de produse pentru care oțelul a fost topit și turnat în Federația Rusă sau în Belarus nu trebuie să fie permise pe piața Uniunii și nu trebuie să beneficieze de niciun contingent tarifar. În consecință, toate aceste produse trebuie să facă obiectul unei interdicții automate la frontierele externe ale Uniunii.


Or. <Original>{EN}en</Original>
</Amend>
<Amend>Amendamentul		<NumAm>6</NumAm>
<DocAmend>Propunere de regulament</DocAmend>
<Article>Considerentul 25 a (nou)</Article>
	

	Textul propus de Comisie
	Amendamentul

	
	(25a)	În conformitate cu angajamentul Uniunii de a sprijini economia Ucrainei în timpul războiului de agresiune în curs și cu Regulamentul (UE) 2025/1153 al Parlamentului European și al Consiliului1a, importurile originare din Ucraina trebuie să fie scutite integral atât timp cât această țară se confruntă cu o situație de securitate excepțională și imediată.

	
	_________________

	
	1a Regulamentul (UE) 2025/1153 al Parlamentului European și al Consiliului din 5 iunie 2025 de suspendare a anumitor dispoziții din Regulamentul (UE) 2015/478 în ceea ce privește importurile de produse ucrainene în Uniune (JO L, 2025/1153, 5.6.2025, ELI: http://data.europa.eu/eli/reg/2025/1153/oj).


Or. <Original>{EN}en</Original>
</Amend>
<Amend>Amendamentul		<NumAm>7</NumAm>
<DocAmend>Propunere de regulament</DocAmend>
<Article>Considerentul 26</Article>
	

	Textul propus de Comisie
	Amendamentul

	(26)	Comisia trebuie să evalueze, cel târziu în termen de 2 ani de la adoptarea prezentului regulament, necesitatea de a adapta domeniul de aplicare al produselor reglementate de prezentul regulament și, dacă consideră necesar, trebuie să ia în considerare prezentarea unei propuneri legislative pentru a adăuga produse siderurgice suplimentare, inclusiv produse fabricate din oțel sau care conțin o cantitate semnificativă de oțel.
	(26)	Comisia trebuie să evalueze, cel târziu în termen de un an de la data intrării în vigoare a prezentului regulament, necesitatea de a adapta domeniul de aplicare al produselor reglementate de prezentul regulament și, dacă consideră necesar, trebuie să ia în considerare prezentarea unei propuneri legislative pentru a adăuga sau a elimina produse siderurgice, inclusiv produse fabricate din oțel sau care conțin o cantitate semnificativă de oțel. Pentru a asigura eficacitatea prezentului regulament, este esențial ca evaluarea să analizeze cu atenție dacă problemele la care urmărește să răspundă prezentul regulament sunt soluționate și nu sunt împinse neintenționat mai departe de-a lungul lanțului valoric.


Or. <Original>{EN}en</Original>
</Amend>
<Amend>Amendamentul		<NumAm>8</NumAm>
<DocAmend>Propunere de regulament</DocAmend>
<Article>Considerentul 26 a (nou)</Article>
	

	Textul propus de Comisie
	Amendamentul

	
	(26a)	Comisia trebuie să elaboreze un raport anual referitor la punerea în aplicare a prezentului regulament și să îl transmită Parlamentului European și Consiliului. Acest raport anual trebuie să conțină, printre altele, informații privind utilizarea și evoluția contingentelor, precum și categoria și volumul importurilor care intră sub incidența taxei de 50 %. Raportul anual trebuie făcut public.


Or. <Original>{EN}en</Original>
</Amend>
<Amend>Amendamentul		<NumAm>9</NumAm>
<DocAmend>Propunere de regulament</DocAmend>
<Article>Considerentul 27</Article>
	

	Textul propus de Comisie
	Amendamentul

	(27)	Înainte de 1 iulie 2031 și, ulterior, o dată la cinci ani, Comisia trebuie să evalueze evoluția parametrilor-cheie care au justificat adoptarea prezentului regulament, inclusiv evoluția și tendințele supracapacității mondiale, precum și efectele sale asupra pieței oțelului. Comisia trebuie, de asemenea, să reexamineze situația măsurilor restrictive privind comerțul cu oțel aplicate de țări terțe și implicațiile și efectele pe care acestea le pot avea sau ar putea să le aibă în ceea ce privește riscul de reorientare a schimburilor comerciale către piața Uniunii. În plus, Comisia trebuie, de asemenea, să analizeze situația privind existența unor politici și practici care nu se bazează pe piață în țările terțe și impactul acestora asupra pieței oțelului din Uniune. Comisia trebuie, de asemenea, să evalueze evoluția performanței economice a industriei siderurgice din Uniune, precum și evoluția proiectelor sale de decarbonizare,
	(27)	Înainte de sfârșitul celui de-al doilea an de la data intrării în vigoare a prezentului regulament și, ulterior, o dată la doi ani, Comisia trebuie să evalueze evoluția parametrilor-cheie care au justificat adoptarea prezentului regulament, inclusiv evoluția și tendințele supracapacității mondiale, precum și efectele sale asupra pieței oțelului și a lanțurilor valorice din aval. Comisia trebuie, de asemenea, să reexamineze situația măsurilor restrictive privind comerțul cu oțel aplicate de țări terțe și implicațiile și efectele pe care acestea le pot avea sau ar putea să le aibă în ceea ce privește riscul de reorientare a schimburilor comerciale către piața Uniunii. În plus, Comisia trebuie, de asemenea, să analizeze situația privind existența unor politici și practici care nu se bazează pe piață în țările terțe și impactul acestora asupra pieței oțelului din Uniune. Comisia trebuie, de asemenea, să evalueze evoluția performanței economice a industriei siderurgice din Uniune, inclusiv nivelul prețurilor și utilizarea capacităților, precum și evoluția proiectelor sale de decarbonizare,


Or. <Original>{EN}en</Original>
</Amend>
<Amend>Amendamentul		<NumAm>10</NumAm>
<DocAmend>Propunere de regulament</DocAmend>
<Article>Articolul 1 a – paragraful 1</Article>
	

	Textul propus de Comisie
	Amendamentul

	Articolul 1 nu se aplică produselor originare din Norvegia, Islanda sau Liechtenstein.
	Articolul 1 nu se aplică produselor originare din Norvegia, Islanda sau Liechtenstein și nu se aplică unei țări candidate atât timp cât țara respectivă se confruntă cu o situație de securitate excepțională și imediată.


Or. <Original>{EN}en</Original>
</Amend>
<Amend>Amendamentul		<NumAm>11</NumAm>
<DocAmend>Propunere de regulament</DocAmend>
<Article>Articolul 2 – alineatul 4</Article>
	

	Textul propus de Comisie
	Amendamentul

	4.	Volumele contingentelor tarifare neutilizate într-un trimestru nu vor fi reportate în trimestrul următor.
	4.	Volumele contingentelor tarifare neutilizate într-un trimestru vor fi reportate în trimestrul următor.


Or. <Original>{EN}en</Original>
</Amend>
<Amend>Amendamentul		<NumAm>12</NumAm>
<DocAmend>Propunere de regulament</DocAmend>
<Article>Articolul 2 – alineatul 4 a (nou)</Article>
	

	Textul propus de Comisie
	Amendamentul

	
	4a.	Măsurile adoptate în temeiul prezentului regulament se aplică în conformitate cu normele OMC și nu restricționează comerțul mai mult decât este strict necesar pentru a răspunde efectelor negative ale supracapacității mondiale ca urmare a condițiilor de piață neloiale.


Or. <Original>{EN}en</Original>
</Amend>
<Amend>Amendamentul		<NumAm>13</NumAm>
<DocAmend>Propunere de regulament</DocAmend>
<Article>Articolul 3 – alineatul 2</Article>
	

	Textul propus de Comisie
	Amendamentul

	2.	În momentul importului, importatorii furnizează elemente de probă adecvate, cum ar fi un certificat de uzină care să dovedească țara de „topire și turnare” a oțelului utilizat la fabricarea produsului.
	2.	În momentul importului, importatorii furnizează elemente de probă adecvate pentru a dovedi țara de „topire și turnare” a oțelului utilizat la fabricarea produsului.


Or. <Original>{EN}en</Original>
</Amend>
<Amend>Amendamentul		<NumAm>14</NumAm>
<DocAmend>Propunere de regulament</DocAmend>
<Article>Articolul 3 – alineatul 2 a (nou)</Article>
	

	Textul propus de Comisie
	Amendamentul

	
	2a.	Următoarele documente, printre altele, constituie „elemente de probă adecvate” în sensul prezentului articol:

	
	(a) certificate de uzină;

	
	(b) facturi;

	
	(c) avize de însoțire a mărfii;

	
	(d) certificate de calitate;

	
	(e) declarații pe termen lung ale furnizorilor;

	
	(f) documente de contabilitate analitică și de producție;

	
	(g) documente vamale din țara exportatoare;

	
	(h) corespondență comercială;

	
	(i) descrieri ale producției; sau

	
	(j) declarații ale producătorului, dacă se referă direct la transportul în cauză.


Or. <Original>{EN}en</Original>
</Amend>
<Amend>Amendamentul		<NumAm>15</NumAm>
<DocAmend>Propunere de regulament</DocAmend>
<Article>Articolul 3 – alineatul 2 b (nou)</Article>
	

	Textul propus de Comisie
	Amendamentul

	
	2b.	Comisia poate adopta orientări privind modul de furnizare a elementelor de probă adecvate cu scopul de a limita sarcina administrativă și de a facilita respectarea normelor de către IMM-uri.


Or. <Original>{EN}en</Original>
</Amend>
<Amend>Amendamentul		<NumAm>16</NumAm>
<DocAmend>Propunere de regulament</DocAmend>
<Article>Articolul 3 – alineatul 2 c (nou)</Article>
	

	Textul propus de Comisie
	Amendamentul

	
	2c.	Importurile de produse pentru care oțelul a fost topit și turnat în Federația Rusă sau în Belarus nu sunt permise pe piața Uniunii și nu beneficiază de niciun contingent tarifar. Toate aceste produse fac obiectul unei interdicții automate la frontierele externe ale Uniunii.


Or. <Original>{EN}en</Original>
</Amend>
<Amend>Amendamentul		<NumAm>17</NumAm>
<DocAmend>Propunere de regulament</DocAmend>
<Article>Articolul 9 – alineatul 1</Article>
	

	Textul propus de Comisie
	Amendamentul

	1.	Până la [Oficiul pentru Publicații: a se introduce data – 2 ani de la adoptarea prezentului proiect de regulament] Comisia evaluează necesitatea modificării domeniului de aplicare al produsului care face obiectul prezentului regulament și poate prezenta o propunere legislativă de modificare a prezentului regulament. Această evaluare se efectuează periodic, o dată la doi ani după prima revizuire.
	1.	Până la... [un an de la data intrării în vigoare a prezentului regulament] Comisia evaluează necesitatea modificării domeniului de aplicare al produsului care face obiectul prezentului regulament și poate prezenta o propunere legislativă de modificare a prezentului regulament. Această evaluare se efectuează anual.


Or. <Original>{EN}en</Original>
</Amend>
<Amend>Amendamentul		<NumAm>18</NumAm>
<DocAmend>Propunere de regulament</DocAmend>
<Article>Articolul 9 – alineatul 1 a (nou)</Article>
	

	Textul propus de Comisie
	Amendamentul

	
	1a.	Comisia transmite Parlamentului European și Consiliului în fiecare an un raport referitor la punerea în aplicare a prezentului regulament. Raportul este făcut public.


Or. <Original>{EN}en</Original>
</Amend>
<Amend>Amendamentul		<NumAm>19</NumAm>
<DocAmend>Propunere de regulament</DocAmend>
<Article>Articolul 9 – alineatul 2</Article>
	

	Textul propus de Comisie
	Amendamentul

	2.	Înainte de 1 iulie 2031 și, ulterior, o dată la cinci ani, Comisia evaluează eficacitatea prezentului regulament. O astfel de evaluare ține seama de persistența circumstanțelor care au justificat adoptarea prezentului regulament și de situația industriei siderurgice din Uniune. Pe baza evaluării respective, Comisia poate prezenta o propunere legislativă de modificare sau abrogare a prezentului regulament.
	2.	Înainte de ... [doi ani de la data intrării în vigoare a prezentului regulament] și, ulterior, o dată la doi ani, Comisia evaluează eficacitatea prezentului regulament. O astfel de evaluare ține seama de persistența circumstanțelor care au justificat adoptarea prezentului regulament și de situația industriei siderurgice din Uniune, inclusiv de nivelul prețurilor și de utilizarea capacităților, precum și de lanțurile valorice din aval. Pe baza evaluării respective, Comisia poate prezenta o propunere legislativă de modificare sau abrogare a prezentului regulament.


Or. <Original>{EN}en</Original>
</Amend>
[bookmark: _Toc163033371][bookmark: _Toc203408167]</RepeatBlock-Amend>



[bookmark: _Toc192752965][bookmark: _Toc215654849]EXPUNERE DE MOTIVE
UE are nevoie de un sector siderurgic puternic, competitiv și decarbonizat, deoarece acest sector este vital pentru competitivitatea, securitatea economică și autonomia strategică a UE. Sectorul siderurgic este esențial și pentru obiectivele de decarbonizare ale UE, nu numai prin reducerea propriei amprente de carbon, ci și pentru că aduce o contribuție importantă în sectorul tehnologiilor verzi. În plus, oțelul este esențial pentru consolidarea bazei industriale de apărare a Europei. 
Sectorul siderurgic european este a treia cea mai mare industrie siderurgică din lume și produce oțel în peste 20 de state membre. În industria producătoare de oțel din UE lucrează direct 300 000 de persoane și aceasta asigură indirect 2,5 milioane de locuri de muncă. Ea joacă un rol important în multe economii regionale.
Cu toate acestea, dificultățile comerciale cu care se confruntă sectorul siderurgic al UE sunt tot mai mari. Se preconizează că supracapacitatea mondială, deja denaturantă, care generează un excedent de oțel ieftin și o presiune ridicată a importurilor pe piața UE, agravată și mai mult de oțelul deviat de pe alte piețe din cauza măsurilor de protecție introduse de mai mulți parteneri comerciali ai UE, va continua să crească în următorii ani. Producția de oțel a UE a scăzut dramatic în ultimele decenii, ceea ce a dus la închiderea unor unități siderurgice și la creșterea decalajului dintre producție și nivelurile de capacitate. Sectorul siderurgic european nu poate rămâne competitiv dacă scăderea nivelurilor profitului nu permite investițiile necesare în decarbonizare. 

Întrucât măsurile de salvgardare provizorii instituite în iulie 2018 și deja prelungite urmează să expire în iunie 2026, este esențial să se instituie un mecanism solid și bazat pe norme pentru a permite sectorului să se redreseze, vizând în același timp o bază consolidată pentru un comerț liber mai extins. Situația mondială în ceea ce privește oțelul în general și situația sectorului siderurgic european în special arată clar că sunt necesare măsuri puternice, eficace și specifice. În acest context, raportoarea salută proiectul de propunere legislativă, care a fost anunțat în Planul de acțiune privind oțelul și metalele din martie 2025. Raportoarea este, de asemenea, pe deplin de acord cu evaluarea făcută de președinta von der Leyen în discursul său privind starea Uniunii din septembrie 2025 în legătură cu necesitatea strategică de a proteja industriile UE de practicile comerciale neloiale și de a menține condiții de concurență echitabile la nivel mondial. 
În ceea ce privește fondul propunerii, raportoarea salută faptul că reprezintă un pas în direcția cea bună în raport cu măsura de salvgardare existentă. Piața unică ar trebui să rămână deschisă pentru comerțul bazat pe norme și, prin urmare, raportoarea sprijină ferm ideea ca contingentele tarifare scutite de taxe vamale să permită în continuare o abordare bazată pe piață, în timp ce supracapacitatea și subsecventa reorientare a comerțului să fie gestionate printr-un nivel clar al taxelor în afara contingentelor. Pentru calcularea contingentelor scutite de taxe vamale, raportoarea constată că utilizarea anului 2013 ca an de referință – înainte ca supracapacitatea să afecteze grav Europa – asigură o valoare de referință echilibrată și coerentă cu normele OMC. Pentru a permite flexibilitatea sistemului, ar trebui să se permită reportarea contingentelor trimestriale neutilizate. Raportoarea accentuează importanța cerinței privind „topirea și turnarea”, care va îmbunătăți trasabilitatea produselor, va garanta originea reală a factorilor de producție din oțel și va reduce riscul de eludare prin transbordare sau prelucrare minimă. 
Este necesar ca măsura propusă privind oțelul să fie evaluată periodic și să poată avea loc ajustări pentru a asigura faptul că aceasta contribuie eficient la creșterea producției în întreprinderi foarte competitive și ea trebuie să fie însoțită de eforturi de protejare a piețelor de export și de cooperare în combaterea supracapacității mondiale împreună cu parteneri comerciali care împărtășesc aceeași viziune. Măsura nu poate fi un instrument care să mențină în viață o industrie necompetitivă, împingând totodată problema în avalul lanțului valoric. Este important de menționat, de asemenea, că o producție siderurgică competitivă asigură faptul că UE nu creează o dependență nesănătoasă. Raportoarea apreciază evaluările periodice ale domeniului de aplicare și consideră că acestea ar putea avea loc mai des. O raportare anuală este în conformitate cu acest tip de instrumente comerciale și permite colegiuitorilor să înțeleagă modul în care evoluează punerea în aplicare a diferitelor aspecte ale instrumentului.  

Într-o perioadă în care sistemul comercial multilateral este supus unei presiuni susținute, raportoarea salută în mod deosebit faptul că propunerea de regulament a fost concepută astfel încât să fie în continuare în deplină concordanță cu obligațiile aferente OMC. Raportoarea va urmări cu mare atenție negocierile care urmează să se desfășoare cu partenerii comerciali afectați, în special cu cei cu care Uniunea a încheiat sau este în curs de a încheia acorduri de liber schimb, pentru a se asigura claritatea juridică, previzibilitatea și integritatea continuă a arhitecturii de apărare comercială a UE.
Raportoarea consideră, de asemenea, că situația specifică a Ucrainei, țară candidată la aderarea la UE, ar trebui să fie luată în considerare în mod corespunzător. Prin urmare, în conformitate cu angajamentul Uniunii de a sprijini economia Ucrainei în timpul războiului de agresiune în curs, precum și în concordanță cu acordul politic privind Regulamentul 2025/1153 (COD), ar trebui confirmată neaplicarea articolului 1. În mod similar, regulamentul ar trebui să elimine orice eventuale lacune care ar putea permite importul direct sau indirect de mărfuri originare din Rusia, ceea ce ar contribui la finanțarea în continuare a activităților ostile continue ale Rusiei și la subminarea păcii și stabilității europene.

Permițând colegiuitorilor să își ducă la capăt activitatea, având în vedere amploarea dificultăților cu care se confruntă sectorul siderurgic și nevoia urgentă de a oferi securitate juridică și economică, raportoarea consideră că procesul democratic ar trebui să avanseze fără întârziere, astfel încât regulamentul să poată intra în vigoare la timp.


[bookmark: _Toc215654850]ANEXĂ: ENTITĂȚILE SAU PERSOANELE
DE LA CARE RAPORTOAREA A PRIMIT CONTRIBUȚII
Potrivit articolului 8 din anexa I la Regulamentul de procedură, raportoarea declară că a primit contribuții de la următoarele entități sau persoane pentru întocmirea proiectului de raport, înainte de adoptarea acestuia de comisie:

	Entitatea și/sau persoana

	Thyssenkrupp

	Eurofer

	Jernkontoret

	Asociația europeană a prelucrătorilor de oțel

	Metal Packaging Europe External Affairs ASBL

	Orgalim – Industriile tehnologice din Europa

	Kommerskollegium - Consiliul Național pentru Comerț, Suedia

	Reprezentanța permanentă a Suediei pe lângă UE

	Reprezentanța permanentă a Finlandei pe lângă UE

	Misiunea Elveției pe lângă UE



Raportoarea elaborează lista de mai sus pe propria răspundere.

Dacă în listă sunt identificate persoane fizice prin numele sau funcția lor ori prin ambele, raportoarea declară că a transmis persoanelor fizice în cauză Avizul nr. 484 al Parlamentului European privind protecția datelor (https://www.europarl.europa.eu/data-protect/index.do), care stabilește condițiile aplicabile prelucrării datelor lor cu caracter personal și drepturile legate de prelucrarea respectivă.

